Diego Benaglio

Diego Orlando Benaglio (født 8. september 1983) er en sveitsisk-italiensk tidligere fotballspiller.

Karriere

Klubb 
Benaglio ble født i Zürich, og den første fotballklubben hans var Grasshoppers i hjembyen. Som et ungt talent gikk han videre til Stuttgart i Tyskland i 2002. Der var han tredjekeeper med Timo Hildebrand og Thomas Ernst foran seg i køen (senere med Dirk Heinen også). Han fikk ingen A-lagskamper for Stuttgart, og siden Hildebrand var omtrent på samme alder som han, så Benaglio ingen fremtid i den tyske klubben. I 2005 gikk han derfor til CD Nacional Madeira i den portugisiske ligaen. 

Den 22. januar 2008 kunngjorde VfL Wolfsburg at den sveitsiske landslagskeeperen hadde skrevet under en kontrakt med de frem til 2012. Han fikk draktnummer 1 i 2008/09-sesongen og var med på å vinne den første Bundesligatittelen til Wolfsburg noen sinne. I oktober 2009 forlenget han kontrakten med Wolfsburg til juli 2013.

Landslagskarriere 
Benaglio debuterte for det sveitsiske landslaget i en vennskapskamp mot  den 3. juni 2006, en kamp Sveits vant 4-1. Han var med til Fotball-VM i 2006 som Sveits sin tredjekeeper, etter Pascal Zuberbühler og Fabio Coltorti. 5. februar 2008 kunngjorde landslagssjef Köbi Kuhn at han kom til å satse på Benaglio som førstekeeper frem til Fotball-EM i 2008. Han har siden forsvart denne posisjonen, og er tatt ut til Fotball-VM 2010 i Sør-Afrika.

Referanser

Eksterne lenker 
 
 

Sveitsiske fotballspillere
Spillere i Fotball-VM 2006
Spillere i Fotball-EM 2008
Spillere i Fotball-VM 2010
Spillere i Fotball-VM 2014
Deltakere for Sveits under Sommer-OL 2012
Fotballspillere under Sommer-OL 2012
Fotballspillere for Grasshopper-Club Zürich
Fotballspillere for VfB Stuttgart 1893
Fotballspillere for CD Nacional
Fotballspillere for VfL Wolfsburg
Fotballspillere for AS Monaco
Personer fra Zürich
Fødsler i 1983